钦定古今图书集成/明伦汇编/闺媛典/第081卷 > 姚招扬妻李氏
## 钦定古今图书集成/明伦汇编/闺媛典/第081卷 > 姚招扬妻李氏

按《费县志》：李氏，贡士姚招扬妻。崇祯壬午，为东兵所
掠，索财无所得，尽缚招扬家三十馀口出就戮，独留
氏欲拥去，氏即奋夺将军佩刀自杀，骂不绝声。将军
惊喜，呼左右止之曰：“我自入关来，未见此好女子。”令
急放其翁夫并家人，给令箭一枝，护其家，即移兵去。
后四年，氏病死。